**SVATKO KROČI SVOJOM STAZOM**

Istina! Svatko bira svoj životni put, bio on dobar ili loš. Imamo svoju volju i biramo svoj put prema onome što želimo ostvariti ili postati. Nije bitno koliko je put lak ili težak, već je bitno proći taj cijeli put. Ako odustanemo od toga puta skrenut ćemo na nama nepoznati put i nećemo znati što bismo trebali i kako. Svatko se treba držati svoga puta i nikad,ali baš nikad odustati. Nije bitno ako je vašem prijatelju put lakši. On ima druge ciljeve i zadaće. Ne smijemo odustati jer i njemu će nekad doći teški trenuci. Ipak, koliko god bili teški trebamo ih svladati. Odustati je lako,ali nastaviti i preci preko svega teškoga baš i nije i tek tada ćemo shvatiti što znači cijeniti naš život i ono najbitnije postat ćemo LJUDI. I onda će nam se činiti lako, jer smo prošli ono najteže i ostali na svome putu,jedinome i pravome putu koji je nama bio namijenjen. Samo je na nama hoćemo li ostati na tome putu ili ćemo dati da nas tuđi put i tuđi život promijene.

*MATEJ MILIĆEVIĆ 9.a*